White Horse

"White Horse" (בעברית: "סוּס לָבָן") הוא סינגל שהוקלט על ידי הזמרת-יוצרת האמריקאית טיילור סוויפט, מתוך אלבום האולפן השני שלה, Fearless. השיר יצא לאור ב-7 בדצמבר 2008, על ידי חברת התקליטים ביג משין רקורדס, כסינגל השני מתוך האלבום. סוויפט כתבה את השיר עם ליז רוז והפיקה אותו עם נייתן צ'פמן. מבחינה מוזיקלית, "White Horse" הוא שיר קאנטרי, בו יש דגש על קולה של סוויפט. מבחינה לירית, הוא עוסק באחת ממערכות היחסים שלה במסגרתה היא מבינה שהבחור עימו היא נמצאת, לא מתאים לה. כמו כן, עוסק השיר בנקודה בה מערכת היחסים השתנתה. בנוסף לכך, הוא מכיל אזכורים לאגדות שונות ולארכיטיפ "האביר על הסוס הלבן". "White Horse" ספג שבחים ביקורתיים רבים מטעם מבקרי המוזיקה, שטענו כי "באמצעותו, היא ממשיכה את דרכה של דולי פרטון". בנוסף הוא הועמד לשני פרסי גראמי בקטגוריות "שיר הקאנטרי הטוב ביותר" ו"ביצוע סולו הקאנטרי הווקאלי הטוב ביותר – אישה". השיר זכה להצלחה בעיקר בארצות הברית, כאשר הגיע למקום השני במצעד שירי הקאנטרי, וה-13 במצעד הבילבורד הוט 100. הקליפ שלו בוים על ידי טריי פנג'וי שביימה מספר קליפים נוספים של סוויפט קודם לכן. בקליפ, נראית סוויפט כשהיא מסיימת את מערכת היחסים בשיחת טלפון ולאחר מכן נזכרת בזיכרונות ממנה. את השיר קידמה במהלך סיבוב ההופעות שלה "Fearless Tour" שהחל בשנת 2009 והסתיים בשנה שלאחר מכן. סוויפט החלה לכתוב את השיר שנה לפני יציאתו של Fearless. הוא הושפע מאותו האדם ממנו שאבה השראה ל-"Love Story". תחילה, כתבה את הבית הראשון שלו ולאחר מכן יצרה קשר עם ליז רוז שהייתה שותפה לכתיבת רוב השירים באלבום הבכורה שלה Taylor Swift‏ (2006), וביקשה ממנה לסייע לה בהשלמתו. בהמשך, השתיים נפגשו והשלימו את כתיבתו ב-45 דקות בלבד. סוויפט טענה כי היא אף פעם לא ניהלה מערכת יחסים רומנטית עם האדם עליו כתבה את השיר. בנוסף, טענה כי כתבה אותו לאחר שהבינה שהתפיסה שלה לגבי מי הוא "האביר על הסוס הלבן" הייתה שגויה. היא סיפרה כי החלה לכתוב אותו ונסחפה לתוך כתיבתו. הוא מתמקד בנקודה בה הבינה שלאחר הפרידה, היא צריכה להתרכז בהחלמה הרגשית שלה, תוך שתיארה אותו כשיר המתאר את "הרגע החגיגי של הפרידה" והצהירה : ”אני חושבת שהשיר הוא החלק של שברון הלב במערכת יחסים – כלומר, הוא עוסק ברגע הזה שבו אתה מבין שכל החלומות שחלמת, כל אותם החזיונות והתוכניות שהיו לך עם האדם הזה שאהבת וכל מה שהיה בכלל, נעלם”. סוויפט גם התייחסה לדמיון בין שיר זה לבין "Love Story", בשל השימוש במושגים מעולם האגדות, ואמרה כי: שני השירים מתייחסים לאגדות בהיבטים שונים, אך השיר הזה נוטה יותר להתייחס למציאות, מכיוון שלא ציפתי לעבור את האירוע הזה של "פירוק מערכת יחסים". מעבר לכך, כשאנו ילדות קטנות, ההורים שלנו קוראים לנו ספרים וסיפורים ואנו חושבות שהאביר על הסוס הלבן יבוא ותהיה לו גלימה לבנה והוא ירכיב אותנו על סוס, בעוד שהאיש הרע ילבש בגדים שחורים, וככה נדע תמיד להבדיל בין הטוב לרע. אבל מה שאנחנו לא מבינות, זה שהבחור הרע באמת, לובש ג'ינס והוא חמוד, מקסים ואפילו מצחיק אותך, ואת מאמינה לו. את חושבת שהוא הבחור הטוב. ואז את מבינה שהוא לא". — סוויפט, על השיר השיר לא תוכנן להיות חלק מאלבומה השני מכיוון שהאמינה שיש כבר מספיק שירים שעוסקים בנושא, ותכננה לכלול אותו ב-Speak Now. עם זאת, צוות הניהול שלה קבע פגישה עם מפיקת "האנטומיה של גריי", בטסי בירס, ויוצרת הסדרה שונדה ריימס, על מנת לדון במוזיקה של סוויפט שתיכלל בסדרה. כתוצאה מכך, היא ניגנה להם את השיר בגיטרה אקוסטית והשתיים התרשמו ואמרו כי ייווצר עם סוויפט קשר בהקדם. לאחר מכן, ריימס ובריס אישרו כי השיר ינוגן בהתאם לצורכי הסדרה, וכתוצאה מכך סוויפט המשיכה לעבוד עליו עד שהוא היה מוכן. בהמשך, הוא נשלח להפקת הסדרה ובעקבות כך החליטה לעשות בו שימוש גם באלבום. לבסוף, הוא נכלל בפרק הפתיחה של העונה החמישית של הסדרה. השיר הוא בלדת קאנטרי באורך של שלוש דקות ו-55 שניות והוא בעל קצב של 92 פעימות בדקה. הוא נכתב בסולם של סי מז'ור ושירתה של סוויפט בשיר משתרעת על פני אוקטבה אחת, מאוקטבה G3 ועד אוקטבה A4. הוא מתקדם בקצב אקורדים של C5–F(add)2–Am7–F(add)2. אף על פי שמדובר בשיר קאנטרי, הפזמון שלו מושפע ממוזיקת פופ. בנוסף לכך, ישנו בשיר שימוש בגיטרה אקוסטית, פסנתר קל וצ'לו. ההפקה של השיר תואר כ"לא אינטנסיבית מדי ונותנת דגש על קולה של סוויפט". המילים של השיר נכתבו בגוף ראשון, כאשר סוויפט עוסקת באירוע במערכת יחסים, שנראתה כמו אגדה בתחילתה, אך בהמשך התפרקה: "אני לא נסיכה, זו לא אגדה / אני לא זו שתטאטא את רגליה / תוביל אותה במעלה המדרגות". בשיר, סוויפט מדברת על כאב והתפכחות, בפרספקטיבה של "אדם שנולד מחדש". בהמשך, היא מסבירה כי עקב שברון הלב, היא בורחת מהעיירה הקטנה בה התגוררה. חלק מהמבקרים ציינו את ההבדלים בין השיר הזה לסינגל הקודם שלה "Love Story", שהיה לו סוף טוב בניגוד לשיר הזה שבו הסוף הוא עצוב. הווידאו קליפ של "White Horse" בוים על ידי טריי פנג'וי, שעבדה עם סוויפט על מרבית מהקליפים של שיריה שיצאו באותה העת. סוויפט אמרה כי פנג'וי הייתה הבחירה הראשונה שלה לצלם את הקליפ מכיוון שהיא הבינה את הכיוון שהיא רוצה, תוך שהבינה כיצד להפוך את הקליפ לשונה מהקודמים שצולמו. עלילת הקליפ הייתה אמורה להתמקד בבגידה עם זאת, מכיוון שהנושא הופיע בקליפ אחר של סוויפט, העלילה השתנתה אך לא נמחקה לחלוטין מכיוון שסוויפט הבינה שזה יהיה בלתי נמנע לכלול נושא זה ולכן, החליטה שנושאו יהיה לא מישהו שלא נאמנים לו, אלא משהו שלא נאמנים לו. היא הסבירה את העלילה שלו ואמרה: "הבחורה הזאת מתאהבת בבחור הזה, והוא מושלם. הוא מקסים והוא חביב והיא נופלת בקסמיו ומתאהבת בו. ואז, היא מבינה שהוא מנהל חיים כפולים. הוא היה בקשר (אחר) שנים לפני שאי פעם פגש אותה [...] ואז מגלים שאני זו שהרסה את מערכת היחסים אפילו בלי לדעת זאת". — סוויפט, על הקליפ סוויפט בחרה בשחקן סטיבן קולטי לתפקיד הראשי בקליפ. היא ראתה אותו לראשונה בתוכנית הרילאטי "לגונה ביץ'", שם חשבה שהוא "חמוד" ולאחר מכן בסדרה "מגרש ביתי" שם התרשמה מכישורי המשחק שלו. בנוסף, אמרה שהוא נראה "מתוק וחביב" ולכן הוא יוצר רושם של אדם אמין שלעולם לא יבגוד בבת זוגו. הקליפ צולם במשך יום אחד בינואר 2009 בנאשוויל, טנסי. תחילה, צולמו הסצנות בהם השתיים משתעשעים ולאחר מכן צולמו שאר הסצנות. ביום הצילומים ירד גשם כבד אך סוויפט אהבה את הרעיון, מכיוון שזה התאים לאווירה הקודרת של הקליפ. הסצנות האחרונות בו היו קשות יותר עבורה מכיוון שהן היו כרוכות בבכי. היא התקשתה לבכות מול סביבה גדולה של אנשים שכן, זה לא דבר אותו נהגה לעשות קודם לכן. עם זאת, פנג'וי שהייתה גם שחקנית, עזרה לה להתמודד עם זה. הוא נחשף לראשונה במהלך טקס פרסי הקאנטרי שהתקיים ב-7 בפברואר 2009. הקליפ נפתח בצילומי תקריב על הפנים של השניים כאשר הם מדברים בשיחת וידאו. הוא אומר לה את המשפט: "כל מה שאני רוצה זה אותך, את אוהבת אותי?" והיא עונה לו בחיוב ולאחר מכן הוא שואל אותה "תתני לי הזדמנות נוספת?". לאחר מכן, הסצנה מתחלפת ורואים את סוויפט יושבת בביתה מול קמין בוער כשהיא נזכרת בחוויות שלה עם קולטי. בסצנה הבאה, היא אוכלת ארוחת צהריים עם חברה (אותה מגלמת חברתה במציאות תי ספירס) ומקבלת ידיעה שקולטי בגד בה. בהמשך, היא הולכת לביתו בלילה, ומבחינה באישה אחרת שיוצאת ממנו. סוויפט נבהלת ובורחת, תוך שהסצנה מתחלפת לסצנה אחרת, בה רואים אותה ואת קולטי מדברים בשנית אך הפעם בטלפון. בדומה לפעם הקודמת, קולטי שואל את סוויפט האם תתן לו הזדמנות נוספת אך היא מנתקת את הטלפון ובוכה. נכון למרץ 2021, מונה הצפיות של הקליפ עומד על למעלה מ-150 מיליון צפיות ביוטיוב. "White Horse" ספג שבחים ביקורתיים רבים מטעם מבקרי המוזיקה עם צאתו. אוגוסט בראון מלוס אנג'לס טיימס השוותה את השיר ל-"Jolene" של דולי פרטון ואמרה שסוויפט ממשיכה את דרכה של פרטון. ג'ונתן קיף ממגזין סלאנט כינה את השיר כ"בלדה מקסימה" ואמר כי זהו השיר הטוב ביותר מהאלבום. עם זאת מתח ביקורת על מילותיו וטען שסוויפט "עושה שימוש בתמונה שחוקה וקלישאתית ולא משתמשת בה בשום דרך חדשה". ג'וש לאב מווילג' ווייס אמר כי "חוכמה על-טבעית זורחת דרך המילים והנושא של השיר", ובנוסף ציין כי זהו השיר הטוב ביותר באלבום. לוסי דייוויס מ-BBC טענה כי המילים בשיר חוזרות על עצמן ביחס לשירים אחרים באלבום והוסיפה שסוויפט עושה בהם שימוש חוזר. מבקר מבילבורד כתב: "הסינגל השני מהתקליטור הנמכר ביותר של טיילור סוויפט הוא בלדה יפה ומאופקת, המציגה את מיומנות השירה שלה, בשילוב ליריקה מקסימה המאירה זרקור על שירתה החריפה". בנוסף, שיבח את הפקת השיר וטען "שהיא הפכה את הביצועים הקוליים של סוויפט למוחשיים ורגשיים יותר". בהמשך, אמר ש"השיר הוא מסוג השירים שכולם יכולים להזדהות איתו". קייט קיפר מפייסט כינתה את השיר כאחד מהשירים הטובים ביותר של סוויפט. שון דולי מ-About.com אמר שהוא חושב שהשיר הוא בין השירים הטובים באלבום. בטקס פרסי גראמי ה-52 זכה "White Horse" בפרס "שיר הקאנטרי הטוב ביותר" ו"ביצוע סולו הקאנטרי הווקאלי הטוב ביותר – אישה". השיר הגיע למקום ה-13 במצעד הבילבורד הוט 100 ביחד עם חמישה שירים נוספים של סוויפט, ובכך שברה שיא כאשר הפכה לאמן היחיד מלבד האנה מונטנה (מיילי סיירוס) שהכניס שישה שירים למצעד באותו השבוע. אך שבוע שלאחר מכן הוא ירד למקום ה-56. בשבוע שלאחר מכן, הוא הצליח לעלות למקום ה-44 אך לא הצליח להיכנס לעשרים העליונים בחזרה. בסך הכול שהה 22 שבועות במצעד. הגעתו למקום ה-13 עזרה לסוויפט לשבור שיא נוסף כאשר הייתה לאמן היחיד שכל שירי האלבום שלו הצליחו להיכנס ל-40 העליונים במצעד. נכון לנובמבר 2017, השיר נמכר בלמעלה מ-2 מיליון עותקים במדינה ובכך קיבל מעמד פלטינה כפולה. במצעד שירי הקאנטרי השיר הגיע בשיאו למקום השני ובכך הפך לשיר השביעי של הזמרת להיכנס לעשירייה הפותחת במצעד. הוא שהה במקום זה עוד שבוע נוסף ולאחר מכן ירד למקום השביעי. בסך הכול שהה 20 שבועות במצעד זה. בקנדה השיר פחות זכה להצלחה כאשר הגיע בשיאו למקום ה-43 בלבד בקנדה הוט 100, אם כי כן הצליח להגיע למעמד זהב במדינה. גם באוסטרליה לא זכה להצלחה רבה כאשר הגיע למקום ה-41, ובבריטניה למקום ה-60. סוויפט הופיעה לראשונה עם השיר בטקס פרסי המוזיקה האמריקאית 2008. לאחר מכן היא הופיעה שוב עם השיר בטקס פרסי גראמי ה-51 כאשר ביצעה את השיר יחד עם גרסת כיסוי לשיר "I'm Sorry" של ברנדה לי. לאחר מכן היא המשיכה לקדם את השיר כאשר הופיעה איתו באירוע השנתי של ערוץ AOL, באירוע סטודיו 330 סשנס, בפסטיבל הקאנטרי השנתי של ארצות הברית לשנת 2009, בפסטיבל V, ובתוכנית הטלוויזיה "רוקדים עם כוכבים". בנוסף לכך, הופיעה עם השיר לאורך כל סיבוב ההופעות השני שלה, "Fearless Tour" ובמספר הופעות בסיבובי הופעות נוספים שקיימה במרוצת השנים. סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "White Horse" הוצג באצטדיון אליג'אנט בלאס וגאס ב-25 במרץ 2023. במהלך המופע בסידני שנערך ב-23 בפברואר 2024, סוויפט העלתה את סברינה קרפנטר לבמה, והשתיים ביצעו יחד מאשאפ של השירים "White Horse" ו-"Coney Island". קרפנטר הייתה מופע החימום בסיבוב ההופעות של סוויפט באמריקה הלטינית, אסיה ואוסטרליה. תקליטור סינגל "White Horse" (גרסת האלבום) – 3:55 "White Horse" (גרסת הרדיו) – 3:22 White Horse (Taylor's Version) (בעברית: סוס לבן (גרסתה של טיילור)) היא הקלטה חוזרת של "White Horse". היא יצאה לאור על ידי סוויפט ב-9 באפריל 2021, באמצעות חברת התקליטים ריפבליק רקורדס, ביחד עם שאר שירי Fearless (Taylor's Version), ההוצאה החוזרת של אלבומה משנת 2008. מידע על היצירה "White Horse" באתר מיוזיק בריינז גרסאות נוספות ל"White Horse" באתר SecondHandSongs Fearless, נבדק ב-2021-02-28 Release group “Fearless” by Taylor Swift - MusicBrainz, musicbrainz.org Taylor Swift - Fearless, Discogs (באנגלית) Taylor Swift Chart History, Billboard Jocelyn Vena, Taylor Swift Announces Tour Dates, MTV News (באנגלית) Conaway, Alanna (June 1, 2009). "Story Behind the Song: Love Story—Chapter 2". Country Weekly. 16 (16): 21. Vanessa Grigoriadis, Vanessa Grigoriadis, The Very Pink, Very Perfect Life of Taylor Swift, Rolling Stone, ‏2009-03-05 (באנגלית אמריקאית) "On the Set Behind the Scenes 'White Horse'". Taylor Swift: On the Set. 22:00 minutes in. Great American Country. CMT : Videos : Taylor Swift : Video Replay: Taylor Swift - White Horse, web.archive.org, ‏2011-11-26 Big Machine: Taylor Swift, web.archive.org, ‏2010-07-25 CMT : Videos : Taylor Swift : Video Replay: Taylor Swift - White Horse, web.archive.org, ‏2011-11-26 Fearless - Taylor Swift | Songs, Reviews, Credits | AllMusic (באנגלית), נבדק ב-2021-03-01 "Digital sheet music – Taylor Swift – White Horse". Musicnotes.com. Alfred Publishing. Taylor Swift: Fearless | Music Review | Slant Magazine, web.archive.org, ‏2013-10-29 WebCite query result, www.webcitation.org WebCite query result, www.webcitation.org Billboard single reviews of Taylor Swift, Jamie Foxx | Reuters, web.archive.org, ‏2013-10-29 Taylor Swift's Teenage Country-Star Tales, Spiked With Actual Wisdom - Page 1 - Music - New York - Village Voice, web.archive.org, ‏2013-01-17 So, Taylor Swift, How Far Do You Wanna Go?, PopMatters, ‏2010-05-09 (באנגלית אמריקאית) WebCite query result, www.webcitation.org "On the Set Behind the Scenes 'White Horse'". Taylor Swift: On the Set. 22:00 minutes in. WebCite query result, www.webcitation.org Taylor Swift - White Horse WebCite query result, www.webcitation.org BBC - Music - Review of Taylor Swift - Fearless, web.archive.org, ‏2009-09-26 Billboard single reviews of Taylor Swift, Jamie Foxx | Reuters, web.archive.org, ‏2013-10-29 WebCite query result, www.webcitation.org WebCite query result, www.webcitation.org Nominees And Winners | GRAMMY.com, web.archive.org, ‏2012-02-18 Taylor Swift's 100 album tracks – ranked, The Independent, ‏2020-07-23 (באנגלית) Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית) Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית) Every Taylor Swift song ranked in order of greatness, NME | Music, Film, TV, Gaming & Pop Culture News, ‏2020-09-08 (באנגלית בריטית) Lauren McCarthy, All Of Taylor Swift's Track 5 Songs, Ranked, Nylon (באנגלית) All 158 Taylor Swift Songs, Ranked, pastemagazine.com, ‏2020-02-05 (באנגלית) Nate Jones, All 179 Taylor Swift Songs, Ranked, Vulture, ‏2021-01-11 (באנגלית אמריקאית) WebCite query result, www.webcitation.org The Hot 100 : Dec 06, 2008 | Billboard Chart Archive, web.archive.org, ‏2014-05-19 The Hot 100 : Apr 25, 2009 | Billboard Chart Archive, web.archive.org, ‏2014-10-10 Taylor Swift, Billboard Ask Billboard: Taylor Swift's Career Album & Song Sales, Billboard (באנגלית) WebCite query result, www.webcitation.org The Hot 100 : Nov 29, 2008 | Billboard Chart Archive, web.archive.org, ‏2014-05-19 Gold/Platinum, Music Canada (באנגלית אמריקאית) australian-charts.com - Taylor Swift - White Horse, australian-charts.com Taylor Swift | full Official Chart History | Official Charts Company, www.officialcharts.com "2009 SESAC Nashville Music Awards". SESAC. ארכיון מ-29 בנובמבר 2014. נבדק ב-25 בינואר 2015. {{cite web}}: (עזרה) "Taylor Swift, Liz Rose, Billy Sherrill & More Honored at 2010 BMI Country Music Awards". Broadcast Music, Inc. 10 בנובמבר 2010. ארכיון מ-9 בינואר 2015. נבדק ב-25 בינואר 2015. {{cite web}}: (עזרה) Duke, Alan (1 בפברואר 2010). "Taylor Swift takes album of the year, 3 other Grammys". CNN. ארכיון מ-22 ביוני 2015. נבדק ב-14 ביוני 2015. {{cite web}}: (עזרה) WebCite query result, www.webcitation.org CMT | Video | I'm Sorry/White Horse - Taylor Swift at the Grammy Nomination Concert LIVE, web.archive.org, ‏2013-06-29 Taylor Swift, 'White Horse' (Sessions) - AOL Music, web.archive.org, ‏2013-07-19 WebCite query result, www.webcitation.org News : Headlines : Taylor Swift "Belongs" on GAC : Great American Cou…, archive.vn, ‏2012-12-05 Oasis and Killers to headline V Festival | News | NME.COM, web.archive.org, ‏2011-06-28 WebCite query result, www.webcitation.org Taylor Swift Performs a Fearless Set at Madison Square Garden | Rolling Stone Music, web.archive.org, ‏2011-06-28 Ashley Iasimone, All the Surprise Songs Taylor Swift Has Performed on The Eras Tour (So Far), Billboard, ‏2024-07-14 (באנגלית אמריקאית) Hannah Dailey, Taylor Swift Announces ‘The Albatross’ Edition of ‘Tortured Poets,’ Duets With Sabrina Carpenter at Eras Concert, Billboard, ‏2024-02-23 (באנגלית אמריקאית) Taylor Swift - White Horse, Discogs (באנגלית) http://www.aria.com.au/pages/aria-charts-accreditations-singles-2014.htm, www.aria.com.au Gold & Platinum, RIAA (באנגלית) Taylor Swift's Career Album & Song Sales: Ask Billboard Mailbag | Billboard, web.archive.org, ‏2018-11-25 Gold/Platinum, Music Canada (באנגלית) (ארכיון) Taylor Swift - "White Horse" Sales, טוויטר, ‏5 בפברואר 2020